cyanic-selkie/wikianc huggingface dataset:
Nepal
Nepal ta un pais den Asia, entre China i India. E tabatin 28.875.140 habitante (na aña 2007). Nepal su kapital ta Katmandu. Sektornan mas grandi di e ekonomia ta agrikultura i servisio.
Moko
Moko ta un bario na parti nort di e isla di Aruba, den region di Noord/Tanki Leendert. Segun censo di 2010 e zona Moko/Tanki Flip tin 3.840 habitante.
Nepal
Nepal ta un pais multikultural. Hinduismo i budismo ta religion dominante. Nepali ta e idioma ofisial.
Hidrógeno
Hidrógeno (Aruba: hidrogeno) ta elemento kímiko di mas abundante den e universo. Na kondishon normal hidrógeno ta un gas flamabel i sin koló.
Racismo
Racismo ta un forma di discriminacion pa motibo di sorto di rasa, color di cuero y otro caracteristica fisico di un persona, den palabra chikito nan ta considera nan mes miho (superior) cu otro. Racismo a/ta hunga un rol grandi den e historia di humano. El a influencia, guera, sclabitud, formacion di nacion y legalisacion.
Fontein (Aruba)
Fontein ta nomber di un lugá na e isla Aruba, den region di San Nicolas. E ta situá den e Parke Nacional Arikok na e parti pasuit serka di kosta nort banda di Boka Prins.
Racismo
Nificacion
E termino 'racismo' tin diferente nificacion. Por bisa ku, e palabra mas kiermen, miho ku otro. Tin hopi discucion over di esaki, pa otro kiermen xenofobia (miedo pa stranhero) of etnocentrismo. Di otro banda, e investigadornan ta purba di saca afo e nificacion precies si ta un ideologia of ley cientifico di racismo.
"Limpiesa di sanger" y "casta"
E pensamento di 'limpieza de sangre' (limpiamento di sanger) tabata un sistema di descriminacion fundamenta over di e pensamento di Aristotle cu a pasa na siglo 14 na Spaña den Edad Moderno. E sistema ku nan a hasi ta pa diferensia e 'casta y crusamento' (=mestis, mulato, casitaso) pa esnan ku tin sanger 'impura' of 'mancha'. Door di e fundeshi aki a crece un comunidad di stratificacion.
Hidrógeno
Nota
1. Lista di palabra standarisa for di www.papiamento.aw
Fontein (Aruba)
Fontein ta konosí pa su fuente di awa dushi natural. E awa di e fuente ta awa di shelu prosedente di e formashon nan di kalki na e kosta aki. Den serkania ta enkontra e kuebanan di Fontein, Guadirikiri i Huliba, miho konosi komo e "kuebanan di Fontein". Riba e diferente Islanan ABC, tantu Kòrsou komo Aruba, tin luga ku ta yama Fontein. E nomber Fontein ta mustra riba un fuente di awa dushi na tur e luganan aki.
Historia
Na 1839 a otorga Fontein den konseshon na Maria E. Oduber-Croes. Despues e konseshon a pasa pa e komersiante Adrian Lacle (1866-1936). Den siglo 20 chinesnan tabata praktika hortikultura na Fontein, produsiendo berdura i fruta pa e merkado lokal.
Hidrógeno
Nota
2. Betty Ratzlaff-Henriquez (2008) English/Papiamentu Bilingual Dictionary, second edition. Stichting Jeugdwerk Jong Bonaire.
Aldealpozo
ta un munisipio spaño den provinsia di Soria, region di Castilia i Leon.
Euro
Euro (simbolo €) ta e moneda ku ta wòrdu usa komo moneda di pago ofisial na 19 di e 27 estado-miembro di Union Oropeo. E grupo di estado aki ta konosí komo "Zona di Euro". E kódigo ofisial di Euro ta EUR.
Euro a wordu introdusi 1 di yanüari 2002.
E siguiente paisnan den Oropa ta usa Euro:
Orville y Wilbur Wright
E rumannan merikano, Wilbur Wright (n. 16 di aprel 1867 na Millville – f. 30 di mei 1912 na Dayton) i Orville Wright (n. 19 di ougùstùs 1871 na Dayton – f. 30 di yanüari 1948 na Dayton) tabata dos pionero den historia di aviashon.
Dia 25 di sèptèmber 1903 Wilbur y Orville Wright a bai e pueblo chikito Kitty Hawk. Nan tabatin masha pura, paso nan tabata ke pa nan tabata promé hende ku por bula di berdat. Nan a traha un aparato ku yama "Flyer". E tabata masha pisa ku tur otro. Ku yudansa di e hendenan den bisindario nan tabata push'e riba e rail. Ma tabatin hopi kontratiempo. Despues di tantu fayo riba un djaweps mainta dia 17 di desèmber 1903 a lanta for di e rail di lansamentu. Nan a bula 3 meter, te ora ku despues di a bula 30 meter fo'i e punta final di e rail di lansamento, el a baha tera. E mainta ey nan a bula tres biaha mas. Den e suseso aki tabatin testigo presente di e pueblo chikito Kitty Hawk y nan a manda un telegram pa nan tata.
Oroplanu tabata un invento ku a keda eksisti y despues di e dos rumannan e evolushon ey a sigui masha lihe mes. Wilbur no a experenci'e, paso el a fayece na 1912. Su ruman a biba te 1948 y e si a experenciá e evolushon grandi di aviashon.
Gary Coleman
Gary Wayne Coleman )n.8 di februari 1968 na Zion, Illinois - f. 28 di mei 2010 na Provo, Utah) tawata un actor Mericano.
E tawatin semper problema di riñon causando e nefritis. E ta un destruccion di autoinmune di e riñon. E malesa aki a stop su crecemento den un edad masha jong. E tawata 4 pia y 8 inch, dus 1.4 meter. Su haltura tawata masha notabel pa varios hende. El a ricibi dos transplantacion di riñon na aña 1973 y 1984. Anto tur dia e mester tawatin dialisis. E tawata masha famoso pa un rol cu el a hunga den Diff'rent Strokes miho conoci Arnold Jackson. El a muri di un ataca celebral na su cas.
Aldealafuente
ta un munisipio spaño den provinsia di Soria, region di Castilia i Leon.
Adventista di Shete Dia
E denominashon di Adventista di Shete Dia o Adventista di Shete Dia ta un komunidat religioso mundial.
Afrika
Afrika ta e di dos kontinente di mas grandi na geografia i poblashon despues di Asia. E tin alrededor di 30.2 million km² di tera, inkluso algun isla. E ta kubri 6 % di nos mundu. For di 2009 e tin algun bion hende den 61 teritorio ku ta 14.72% di e poblashon mundial.
Gloucoma
No nesesariamente preshon di wowo haltu ta nifiká ku bo tin gloukoma. Pero e chèns ta grandi ku bo por sufri di e malesa aki despues. Bo ta sufri di e malesa aki solamente si bo tin daño na e nervionan di wowo. Den wowo di un persona tin un líkido, esaki no tin nada di haber ku e awa di wowo ku ta sali ora bo ta yora. E estado di preshon den wowo ta wòrdu determiná pa e líkido aki. Si un kanal ku e líkido aki ta usa pa sali ta blòkiá por ta motibu pa un preshon haltu. No ta tur persona por tolerá e mesun nivel di preshon den wowo. Un preshon ku ta haltu pa un persona, por ta normal pa un otro. Esaki ta dependé kuantu preshon bo nervionan di wowo por soportá. Ta p’esei ta importante pa bo bishitά un dòkter di wowo pa bo sa kua ta bo nivel normal.
Afrika
E kontinente ta rondoná pa Laman Mediteranio na parti nòrt, e Kanal Suez i e Laman Korá, huntu ku e Peninsula di Sinai na e parti nòrt-pariba, Oséano indio parti pariba i e Oséano Atlántiko parti pabou. E kontinente ta konta 54 pais ku ta manda riba nan mes, inkluyendo Madagascar, algun otro isla, i e Repúblika Arabir Demokrátiko Sahrawi.
Gloucoma
Tipo di gloukoma
E forma króniko ta aparesé mas tantu i den un fase trempan no tin muchu difikultat pa trat’é. Personanan ku no por wak leu ku glas i brel plùs stèrki tin mas chèns di haña e gloukoma ku preshon haltu den wowo.
Masha tiki persona ta nase ku gloukoma, pero e por presentá na kualke edat. Gloukoma por aparesé tambe pa motibu di otro malesanan di wowo. Den un kaso asina ta yam’é gloukoma sekundario. E forma di gloukoma sekundario, ta presentá serka e persona ku ya tabatin un problema promé i a konsekuensia di e problema ei e por haña gloukoma. Por ehèmpel un persona a haña sla na wowo; un bludumentu na wowo, i esei ta pone ku e preshon di e wowo ta sali for di su balanse. E preshon ku ta muchu haltu, por kousa daño e ora ei.
Meskos ku preshon di kurpa, tin ku kontrolá e preshon di wowo tambe, pa evitá ku e no ta kousa daño i den e kaso aki siegedat. Siensia ainda no a yega na un forma pa kura e enfermedat aki. E forma di trat’é ta dor di kontròl i prevenshon.
Síntomanan di gloukoma
Ora bo tin e enfermedat aki bo no ta sinti nada ku ta atvertí bo. E enfermedat aki ta traishonero, pasombra ora ku e preshon ta haltu òf demasiado haltu, e no ta duna ningun señal òf síntoma ku e hende por sinti algu, di manera ku e por akudí mesora na un dòkter di wowo. Ta ora e preshon ta hopi haltu òf pa hopi tempu haltu i a kuminsá kousa daño na e wowo, e ora ei numa e persona ta bishitά dòkter di wowo pa wak kiko ta pasando i ta hañ’é konfrontá ku e malesa di Gloukoma. Ora e preshon di wowo ta demasiado haltu, e persona por haña doló di wowo, su kurpa ta kibra i e ta kuminsá wak “wazig”, esta wak korona rondó di pera di lus. Debí di e síntomanan aki, e persona ta bai dòkter. Pero den un prinsipio si e preshon ta haltu, e persona no ta sinti nada.
Grupo di riesgo
En prinsipio tur hende por haña gloukoma. E faktornan mas importante ku por okashoná gloukoma ta:
Tratamentu
E problema di mas grandi di gloukoma ta ku e parti final ta unu dramátiko, e persona por bira siegu. I e persona ku bira siegu t’e ainda siensia no por lag’é mira bek. Pió ainda siensia no tin un forma di trata e problema pa kur’é. Pues una bes e persona tin gloukoma e ta keda sufri di dje. E úniko kos ku e por hasi ta forma di tratamentu preventivo.
Si e gota no yuda e ora ei ta bai “laser” e wowo. Meta di esaki ta pa kontrolá e preshon. Si “laser” no yuda e ora ei ta operá e wowo. Meta di operashon di e wowo ta pa kontrolá e preshon di e wowo. Si unabes e wowo a sufri sierto daño kaba dor di gloukoma, no por drecha esei ni dor di remedi, ni “laser” ni operashon.
Un di e motibunan prinsipal ku hende ta bira siegu ta pa motibu ku e no ta usa remedi, no ta bai kontrolá i no ta mantené su mes na kontròl. Pasombra hopi biaha e hende ta pensa ku ta pa dòkter nan ta hasi e tratamentu. Banda di esei tin hende ta sufri di gloukoma di forma hopi agresivo. Ni maske ki tratamentu, ni maske kiko bo hasi, ta komo si fuera e wowo a disidí ku “no, mi kier bira siegu”
Si e persona a nase ku e faktor genétiko kaba, no por evitá e malesa aki. Si ta via e forma sekundario, tin ku evitá di haña sla na wowo. Diabétis tambe por ta funesto p’e malesa aki. Si tin diabétis kompliká, por haña e forma sekundario di gloukoma.
Ku “laser”-mentu lokual ta hasi ta stimulá e wowo i trata e área kaminda e wowo ta saka e awa di wowo pa e bolbe trata di forma adekuá. Di forma aki ta logra di restablesé balanse di e wowo. E operashon ta mesun kos ku e lasermentu, solamente e ta habri e wowo. E laser no mester kòrta habri, ta algu ku por hasi na poliklínika. Pues riba mesun dia e hende por bai kas. Ora hasi operashon, tin di kòrta i traha den e wowo. Tin riesgo di bludumentu den wowo tambe, miéntras e rekuperashon ta tuma un tempu largu.
Gloukoma ta un malesa óptiko ku ta difísil pa detektá. Ningun tipo di gloukoma no ta kurabel. E solushon pa e malesa aki ta tratamentu pa kontrolá e malesa. Gloukoma por ta kousa di preshon den wowo òf simplemente pa motibu di faktornan genétiko, ku otro palabra for di nansementu. Na momentu ku tin gloukoma den famia ta rekomendabel pa kontrolá e preshon di wowo kada temporada pa asina prevení ku ta detektá e gloukoma ora ku ya e la avansá kaba. Pa motibu ku e síntomanan di gloukoma no ta visibel na promé instante.
Marigot
Marigot ta siudat prinsipal i kapital di e parti franses di e isla di Sint Maarten. E ta situá na kosta west i ta ekstendé te ost; a lo largo di Bahia di Marigot i e serunan di interior di e isla. Marigot ta un puerto liber. Na 2017 e poblashon tabata konta 3.229 habitante.
Michael Jackson
Famia y hubentud
Jackson a nace na Gary, Indiana dia 29 di augustus 1958 i tabata e di ocho yiu di Katherine Esther Scruse y Joseph Jackson. Ya na un edad hoben e tabata mustra su talento pa musica y baile.
Churandy Martina
Churandy Martina (Kòrsou, 3 di yüli 1984) ta un atleta di Kòrsou. Ela partisipa kuater biaha na Weganan Olimpiko. Dos biaha representando Antias Hulandes (2004 i 2008) i dos biaha Hulanda. Esakinan tabata na 2012 na London i na 2016 na Rio de Janeiro.
Na aña 2007 el a gana medaya di oro den e Weganan Panamerikano na Rio de Janeiro. E tempu den sprent di 100 meter tabata 10,15 sekònde.
Honor
Banko Sentral di Antias Hulandes lo traha un moneda di konmemorashon di sinku florin ku imáhen di Churandy Martina koriendo i e palabranan “Weganan Olímpiko Beijing 2008.”
Lecce
Lecce ta un siudat den e sur di Italia, ku un poblashon di 94.916 hende, den e region di Apulia.
Orkàn Dean
Orkàn Dean a kuminsa 11 di ougùstùs 2007 na kosta di Afrika. Dia 18 di ougùstùs el a bira un orkàn di kategoria 3.
Haiti
Haiti (na franses:République d'Haïti; Kreyòl ayisyen: Repiblik d Ayiti) ta un pais na e parti oksidental di e isla Hispañola den e archipielago di laman Karibe. E kapital di Haiti ta Port au Prince. Haiti ta un repúblika.
Haiti tin un área di 27,750 km2, e di tres pais mas grandi den área den Karibe i ku un poblashon estimá di 11.4 mion hende e ta e pais mas poblá den region karibense. Un di e idiomanan ofisial i esun mas papia riba e isla ta Kreyòl ayisyen, ku ta un idioma krioyo ku base den entre otro franses. Haiti a sufri un seri di teremoto basta grave resientemente ku a okashoná ku 200.000 hende a muri.
Historia
E isla tabata habitá pa e indígenanan taino, prosedente di Sur Amérika. E promé oropeonan a yega dia 5 di desèmber 1492 durante e promé biahe di Cristóbal Colón, kende na promé instante a kere ku el a topa India òf China. Colón a funda e promé kolonia oropeo na Amérika, La Navidad, na loke awendia ta e kosta nort-ost di Haiti. E isla a keda reklamá pa Spaña i yamá La Española, formando parti di e imperio spaño te ku komienso di siglo XVII. Sinembargo, reklamashonnan kompetitivo i e kolonianan di e fransesnan a kondusí ku e parti wést di e isla a ser sédé na Fransia na 1697, ku despues a wòrdu yamá Saint-Domingue. E kolonianan franses a establesé plantashonnan lukrativo di kaña di suku, trahá dor di un kantidat grandi di katibu ku a bini for di Afrika, loke a hasi e kolonia un di e mas riku na mundu.
E promé siglo di independensia di Haiti tabata karakterisá pa instabilidat polítiko, ostrasismo di e komunidat internashonal i pago di un debe paralisante na Fransia. E volatilidat polítiko i e influensia ekonómiko stranhero den e pais a hiba Merka pa okupá e pais for di 1915 te ku 1934. Despues di un seri di presidensia di korto durashon, François (Papa Doc) Duvalier a asumí poder na 1956, markando e komienso di un periodo largu di gobernashon outokrátiko kontinua pa su yiu, Jean-Claude (Baby Doc) Duvalier, ku a dura te 1986. E periodo tabata karakterisá pa violensia sanshoná pa e estado kontra oposishon i sivíl, korupshon i stagnashon ekonómiko. Despues di 1986, Haiti a kuminsá purba di establesé un sistema polítiko mas demokrátiko.
Marisol Lopez Tromp
Marisol Juliette Lopez-Tromp (☆ 28 di september 1969 na Aruba) ta un politico Arubano y miembro di Parlamento di Aruba. Desde 2021 e ta lider di partido MAS. Previamente el a fungi como minister den gabinete Oduber III y IV y gabinete Wever-Croes I y tabata miembro y presidente di parlamento.
Biografia
Marisol Tromp ta yiu di Dominico Tromp, politico conoci di PPA y Yvonne Frans. Na inicio di su carera politico Lopez-Tromp tabata parti di partido Movimiento Electoral di Pueblo (MEP). E tawata miembro di Parlamento di Aruba di 1998 pa 2001. Den eleccion di 2001 el ta logra 4708 voto riba posicion nr. 4 di lista di MEP, birando e hende muhe cu mas tanto voto personal den historia electoral di Aruba. E record aki el a mantene te 2021, ora Evelyn Wever-Croes a logra 7518 voto personal. Lopez a bira dos bes minister di Aruba. Den Gabinete-Oduber III ela hiba cartera como Minister de Infrastructura y Asuntonan Social di 2001 pa 2005. Banda di e cartera aki a tawata di 2005 pa 2009 ademas Minister di Enseñansa y Vice Ministro-Presidente di Gabinete-Oduber IV. Ora MEP a bay den oposicion na 2009 Lopez-Tromp ta bolbe como parlamentario. Despues di a wordo kita for di partido MEP na 2010 e tawata miembro independiente den parlamento.
Na 2013 Lopez-Tromp ta uni na partido AVP. Posiciona nr. 29 riba e lista el a hala 1643 voto personal. Di 2013 pa 2016 e tabata presidente di Parlamento di Aruba, den cual su partido tabatin diestres asiento. Despues di un incidente den parlamento na juni 2016 Lopez-Tromp a bandona fraccion di AVP pa bira parlamentario independiente pa di dos bes. Na 2017 el a uni na e partido nobo, Pueblo Orguyoso y Respeta (POR). Despues di e resultadonan electoral di 22 di september 2017 el a mantene su asiento den parlamento, unda el a fungi como lider di fraccion pa POR te cu dia 27 di januari 2020.
Fundashon Wikimedia
Fundashon Wikimedia (Ingles: Wikimedia Foundation Inc) ta un organisashon merikano no-komershal ku tin e meta pa plama konosementu liber. Nan ta hasie dor medio di diferente proyekto, di unda e ensiklopedia di internet "Wikipedia" sin duda ta mas konosi. Sede di Fundashon Wikimedia ta na San Francisco, California.
Marisol Lopez Tromp
Biografia
Lopez-Tromp ta huramenta dia 28 di januari 2020 como minister di Desaroyo Teritorial, Infrastructura y Medio Ambiente y sucesor di Otmar Oduber, kende a retira dia 12 di december 2019 for di gabinete Wever-Croes I. Despues di cuater luna den funcion POR ta exigi su retiro foi gabinete y foi partido pa mas tarda dia 8 di juni, alegando falta di confiansa den su funcionamento. Ta haci un intento di mediacion, sinembargo sin resultado, despues cu Lopez a nenga pa retira y a continua como minister sin partido. A raiz di un situacion ku a escala Conseho di Minister di Aruba ta dicidi di kita su cartera entrante 25 di juli 2020. Dia 31 di juli Parlamento di Aruba ta convoca un reunion riba peticion di e dos parlamentario di POR y e lidernan de fraccion di MEP y RED pa debati un mocion di desconfiansa. Na caminda e reunion ta keda suspendi riba peticion di POR pa duna espacio pa intermediacion dor di prome ministro Evelyn Wever-Croes. Dia 21 di oktober Conseho di Minister ta dicidi cu Lopez mester retira. E decreto di retiro ta haya sosten di un mayoria den parlamento y conforme art. II.2 di constitution di Aruba esaki a wordo ratifica dor di gobernador Boekhoudt dia 22 di oktober 2020.
Desde april 2021 e ta lider y presidente di Movimiento Arubano Soberano.
Fundashon Wikimedia
Proyekto
Wikimedia Foundation ta e organisashon di paraplu di entre otro proyecto manera:
Esakinan ta proyekto ruman (relashona/relatá) ku ainda no ta eksisti na Papiamento/u, ku probablemente mas pronto lo bin.
Fundashon
E lantamentu di e organsashon tawata ofishal for di 20 di yüni 2003 dor Jimmy Wales, direktor di Bomis Inc. i ko-fundadó di Wikipedia. E nomber "Wikimedia" ta pensa dor Sheldon Rampton di un WikiEN-l-mailinglist posting den mart 2003. Despues e nomber a bira wikimedia.org i wikimediafoundation.org di e Fundashon Wikimedia garantisá dor e uzadó Daniel Mayer.
Namibia
Namibia ta un pais den Afrika. Kapital di Namibia ta Windhoek. Namibia tabata un di e ultimo paisnan den Afrika pa bira independiente. E pais a bira independiente na ana 1990.
Referensianan
==
Aldehuela de Periáñez
ta un munisipio spaño den provinsia di Soria, region di Castilia i Leon.
Idioma artifisial
Un idioma artifisial ta un idioma ku un hende òf grupo a krea intenshonalmente. Otro nòmber pa tal lenga ta "konlenga" (un kombinashon di "konstruí" i "lenga" manera "conlang" na ingles).
Ehempel di mas famoso ta Esperanto. Señor Ludwig Zamenhof (1859-1917) a krea Esperanto pa fasilitá komunikashon internashonal.
Nanzi
Nanzi of Kompa Nanzi ta un araña komo figura mítiko konosí na e islanan ABC. E kuentanan folklóriko di Nanzi ta bini di Afrika, spesífikamente di Ghana, i ta konosí den un òf otro forma den henter region di Karibe, inkluso paisnan manera Sürnam i Guyana i tambe na Merka i Canada. E nòmber Kompa Nanzi òf Compa Nanzi ta aparesé solamente na islanan ABC i den diáspora di e islanan akí (entre otro na Hulanda). Algun otro figura den kuentanan di Nanzi ta Shi Maria, Shon Arei, Pega Saya, Kompa Sese, Cha Tiger. Nòmber di e figura akí pafó di islanan ABC ta mas konosí komo Ananse òf Anancy. Compé Anansi ta un di e nòmbernan na otro pais ku ta mas serka di Kompa Nanzi. A top'é na Merka.
Idioma artifisial
Un otro ehempel famoso ta Klingon. Lingwista Marc Okrand a krea idioma Klingon pa un pelikula di "Star Trek." Outor J.R.R. Tolkien tambe krea idiomanan pa añadi elemento di realismo na kultura imaginario.
Nanzi
Tradishonalmente tabata konta kuenta di Kompa Nanzi na kulminashon di ocho dia (e ritual di resamentu pa despedida i pas di alma pa un defuntu). Ku tempu a bin dokumentá kuenta den buki, presentá nan komo obra di teatro, konta den foro públiko, hasi eksposishon di arte plástiko, graba kantika pa mucha i otro pa adulto, i tambe a hasi análisis sientífiko di Kompa Nanzi i su kuentanan. Kompa Nanzi awendia ta riba diferente wèpsait, Youtube, Twitter, Facebook. E kuentanan akí i otro tipo di obra ta un kolekshon chikí, kompará ku kuentanan ku tin di e araña den vershonnan pafó di islanan ABC i nan diáspora.
Idioma artifisial
Lingwistanan okashonalmente a krea idioma sintétiko chikitu ku karakterístika selektá pa studia e proseso di siñamentu di idioma.
Ademas e kreashon di konlenganan ta un hòbi pa algun hende.
Foggia
Foggia ta un siudat den sur di Italia, den e region di Apulia. E tin un poblashon di 152.047 hende.
George Washington
George Washington (n. 22 di februari 1732 y a fayece dia 14 di december 1799) tawata prome Presidente di Merca di 1789 te cu 1797 y Comandante di Hefe di Ehercito Continental di e revolucionnan di forsa den e Guera di e Independencia di Merca (1775-1783). Tambe e ta hopi conoci como: 'Tata di Nos Pais'.
Biografia
George Washington tabata e ruman mas chikito den famia di Augustine Washington. Den su hubentud, Washington a traha duro p'e por biba.
Mozambique
Mozambique ta un pais den Afrika. Maputo ta kapital di Mozambique. Filipe Nyusi ta presidente di  Mozambique. E idioma ofisial ta Portugues.
Taranto
Taranto ta un siudad den sur di Italia, den e region di Apulia. E tin un poblashon di 200.461 hende.
Philipsburg
Philipsburg ta kapital i e siudat prinsipal di Sint Maarten, e parti hulandes di e Isla di Sint Maarten. E ta situá den e zona sùit di e isla riba un tereno smal entre Great Bay i Great Salt Pond. E siudat ta funkshona komo sentro komersial pa henter e isla. Desde 2017 e tin un poblashon di 1.894 inhabitante.
Fundá na 1763 pa John Philips, kapitan eskoses den Marina hulandes, Philipsburg a desaroya rapidamente den un sentro di komersio internashonal. Komprobante di su importansia stratégiko den historia di Sint Maarten ta e presensia di dos fòrti históriko: Fort Amsterdam and Fort Willem.
Alicia Keys
Alicia Augello Cook, miho conoci como Alica Keys (n. 25 di januari 1981 na New York) ta un cantante y compositor Mericano di R&B y soul.
Su mayornan a separa for di otro tempo cu e tawatin dos aña, dus el biba hunto cu su mama na Manhattan, New York.
Tumi
Un tumi ta un cuchiu ceremonial cu tabata uza na e antiguo Peru. Habitualmente e ta forma door di un pieza metalico. E handle di e tumi tin un forma rectangulo of trapezium. Aunke su largura ta variabel semper e ta exede e hanchura di un man. Den un di handle ta marca e caracteristica di e tuminan. Un blachi punta den e forma hemisferio na e banda curva unda tin e canto y e banda stret ta perpendicula na e handle.
Televishon
Televishon of TV (pronuncia: televishon) ta un medio di telekomunikashon pa transmití i risibí imagen ku ta move. Mayoría biaha, e imagennan aki ta bini akompañá pa zonido. 'Televishon por referí tambe na 'sèt di televishon', 'programashon di televishon', 'transmishon di televishon'.
Tumi
Tumi Lambayeque
Riba 21 di november 2006, dos arkeologo a anuncia cu nan a haya bintidos tumba dera na Noord-Peru cu tabata contene hopi artefacto di e pre-Inca. E artefactonan tabata e prome tumi cu a descubri. Henter e ehemplarnan anterior tabata recupera door di un plunder p’e tumba. E tuminan, sinembargo ta exclusivo invencion di Lambayeque. E tuminan tabata conoci desde e era di Mochica (=un cultura peruano cu a existi di 0 na 750 den e valleys di moche y chicarna na costa Peru). E seccion di e handle di e tuminan ta mustra un figura elebora di un forma humano y wowo di almender. Debesencuando ta decora cu decoracion di piedra incustracion semiprecioso. E tuminan di Lambayeque ta algun di e piezanan mas famoso di e arte pre-Colombiano peruano.
Televishon
E palabra "televishon" ta bini for di un kombinashon di dos idioma; Tele (griego: τῆλε) kier men distansia y Vision (latin: "visio", di 'vis'), kier men vishon.
Tumi
Uzo
E cuchiu ceremonial tumi tabata uza pa degoya prizonero. E antiguo peruano tabata cura trauma celebral, manera algo comun den e guera. Practicando corte y extraccion na parti daña di e cabez. E operacion aki hopi biaha no ta resulta bon p’e sigui biba, tal como ta demostra e arkeologico cu evidencia cu e carpachinan haya na costa Zuid-Peru. E ta hopi comun cu nan tabata practica cu e cuchiunan di flint y cu tuminan metalico.
Televishon
Dia Mundial di Televishon ("World Television Day") ta wòrdu selebrá dia 21 di novèmber den pa konmemorá e fecha ku a celebrá na 1996, ku ta e promé "Forum Mundial Dia di Televishon pa Nashonnan Uni".
Tumi
Uzo
''Un prisonero den e guera mara bou di un mata, su mannan dobla rond di un stam, su boca habri cu un grito di dolo. Nan a degoya su cara, lagando e boca habri cu ta cubri e djentenan y e cartilago na unda tabata e nanishi. Un griel tabata picando su wowo drechi''. ''E ceremonista a habri su pecho cu un tumi y gara su curason ainda bibo, lo ta e ultimo y prome biaha cu ta decapitando e cu e mesun cuchiu di oro p’asina satisface e dios di solo. A pasa aproximadamente 1500 aña pasa, durante e Splendor di Moche, civilisacion di e preincaico''.
Curiosidadnan
Den e ceremonia di Inti Raymi ta haci sacrificio ritual cu un lama. Tabata practica corte cu un tumi na un animal. E fabricacionnan di tumi ta inunda literalmente e mercadonan cu artesanal di Peru. Hopi turista ta bishita Peru pa cumpra e tumi artesanal traha di palo of coper como un souvenir.
Horta
E bunitesa di e tumi ta considera un obra di un maestro di metalurgia Mochica. Nan a horta e tumi den e tempo 1980 den e museo Antropológico. Esaki tabata un tragedia nacional pa Peru. Te dia djawe nan tin un potret saca door di Wilfredo Loayza un di e miho fotografo di Peru.
People
People (nomber original People Weekly) un revista di Merca cu ta duna tur siman storia di artista famoso y intres en general, publica pa Time Inc. Na 2006 e ta circula di 3.75 miyon y ta gana basta placa, 1.5 biyon tur aña. Advertising Age a nombr'e "Magazine of the Year" na october 2006 pa su bon editorial, circulacion y advertencia.
Swizz Beatz
Kasseem Dean (New York City, 13 di september 1978), miho conoci como Swizz Beatz, ta un rapper, producer di hiphop, diskjockey, producer musikal i empresario di Merca. Grady Spivey y rapper Cassidy a yuda lansa su label bao nomber "Full Surface Records".
Na 2010 Dean a casa cu Alicia Keys y hunto nan tin dos yui.
Kurów
Kurów (pronunsiá Kuruf) ta un pueblo den zùitost di Polonia. E ta lokalisá entre Pulawy i Lublin, na e riu Kurówka. E ta kapital di un otro munisipal denter di Lublin Voivodship i e tin 2811 (2005) habitante.
Zimbabwe
Zimbabwe (antes yamá Rhodesia i Suit Rhodesia) ta un pais den Afrika. E kapital di e pais ta Harare.
Sint Eustatius
Historia
Anteriormente Sint Eustatius tabata un di e sinku islanan ku huntu tabata forma Antias Hulandes entre 1985 i 2010 i esun di mas chiki den e grupo aki. Sint Eustatius huntu ku Sint Maarten i Saba ta forma e grupo konosi komo Islariba. Prome ku 1985 Antias Hulandes tabata konsisti di seis isla inkluyendo Aruba. Ora Kòrsou a haña su status komo pais outonomo den Reino Hulandes huntu ku Sint Maarten, riba 10 di oktober 2010, Sint Eustatius huntu Boneiru i Saba a bira munisipionan di Hulanda. E islanan aki huntu ta wordu yama islanan BES.
Budismo
Búdismo (Pali/Sanskrit: बौद्ध धर्म Buddha Dharma) ta un religión i filosofia enkompasando e variedat di tradishonnan, kerementunan i práktikonan di e siñamentunan di Siddhartha Gautama, komunmente konosí komo Buddha (Pāli/Sanskrit "esun lantá"). E buda a biba i duna lès den e parti nort-ost di e subkontinente di India pa un periodo entre e siglonan 6 i BCE. E ta konosi entre budistanan manera un siñadó spiritual lantá, ku a kompartí su ideanan pa yuda hende komun pa kaba ku sufrimentu (of dukkha), yega na e estado di nirvana, i asina skapa loke ta wòrdu mirá komo un siklo di sufrimentu por medio di un nansementu di nobo.
Lucille George-Wout
Lucille George-Wout (n. 26 di febrüari 1950 na Kòrsou) ta un polítiko di Kòrsou. Desde 4 di novèmber 2013 e ta nombrá gobernador di pais Kòrsou. Su predesesor tabata Frits Goedgedrag.
Bida
Lucille Wout ta kaba MULO na Wilhelminaschool na Willemstad i ta kontinua su estudio na Sittard, Hulanda. E ta termina esaki riba nivel HBO komo trahadó sosial hubenil i a traha riba e tereno aki na Kòrsou entre 1971 i 1980.
Na 1979 e ta drenta arena polítiko riba lista di partido MAN i tabata miembro di Konseho Insular di Kòrsou entre 1980 i 1984 i entre 1986 i 1990. El a fungi tambe komo diputado di teritorio insular di Kòrsou di 1980 pa 1984. Den e añanan 1980 te 1984 i 1986 te 1988 e tabata miembro di Parlamento di Antias Hulandes. Aki e tabata okupa su mes ku temanan manera maneho finansiero i sosial i vivienda. Despues di tuma un pousa di partido MAN George-Wout ta retira for di polítika, aunke no pa largu.
Aliud
ta un munisipio spaño den provinsia di Soria, region di Castilia i Leon.
Lucille George-Wout
Bida
George-Wout ta kasá ku Herman George, eks-polítiko di partido MAN i eks=direktor di Fundacion Kas Popular.
Liberia
Liberia ta un pais den Afrika. E kapital di pais ta e siudat Monrovia. E tin un poblashon di 4,503,000 hende (2015).
San Diego, California
San Diego tin un poblashon ta mas of menos 1.394.928 hende (2015) i un area di 964,51 kilometer kuadrá.
Chicago
Chicago ta e siudat mas grandi den e estado di Illinois y e di tres mas grandi den e Estadonan Uni di Merka. E ta keda kantu di e Lago di Michigan. E alkalde di e siudat ta Lori Lightfoot.
2002
A sosodé
Febrüari
Mart
Aprel
Mei Yüni
Yüli
Sèptèmber
Novèmber
Desèmber
A nase
Yanüari
Bari
Bari ta un siudad den e parti sur di Italia. E ta kapital di region di Apulia i tin un poblashon di 325.183 hende (2016).
2002
A nase
Mei
Yüni
Yüli
Ougùstùs Sèptèmber
Òktober
Desèmber
A fayesé
Yanüari
Febrüari
Mart
Aprel
Mei Yüni
Yüli
Ougùstùs
Sèptèmber
Òktober
Ana Maria Polo
Ana María Polo (n. 11 di april 1959) na La Habana, ta personalidat Cubano cu ta famoso entre e televidente Hispano di Latino America den su rol di hues den e programa di television Caso Cerrado.
Vida
Polo y su famia a huy di e pais comunista di Cuba, nan a cria e na Miami y Puerto Rico unda el a acudi na e Academia del Perpetuo Socorro.
Na aña 1975 den e ciudad di Roma el a forma un grupo di coro pa canta na Papa Pablo VI.
Marlies van der Kouwe
Marlies Elisabeth van der Kouwe (n. 11 di mei 1984 na Kòrsou - f. 21 di sèptèmber 2008 na Kralendijk), tabata un asistènt botikario hulandes di 24 aña di edat, ku a wordu sekuestrá i asesiná na Boneiru dia 21 di sèptèmber 2008.
Ana Maria Polo
Vida
El a casa den un edad masha jong, el a perde su yiu y a separa pa un par di aña. Polo a casa atrobe na 2001 y a adopta un yiu Peter. El a studia na e Universidad Internacional di Florida, unda el a ricibi su Bachelor den Ciencia Politica, djey el a studia y ricibi e Titulo di Derecho (Law degree) den e Universidad di Miami.
Marlies van der Kouwe
Marlies tabata net 2 siman na Boneiru i tabata na kaminda pa su apartamento den bario di Hato. Un testigu a mira kon el a wordu ranka fo’i su baiskel serka dje planta di energia di Boneiru, WEB NV. Polis a haña e kurpa di Marlies 17 di òktober 2008 den bario di Amboina.
Na 2021 WEB NV ta pone un obra di arte konmemorativo banda di su kurá na e sitio unda Marlies a pèrdè su bida.
Paramaribo
Paramaribo ta e kapital di Sürnam. E siudat tin un área di 182 kilometer kuadrá i un poblashon di 240.924 (2012).
Reino Hulandes
Reino Hulandes ta un Reino ku for di 1954 ta konsistí di diferente país. Aworaki Reino Hulandes ta konsistí di cuater país: Hulanda, St. Maarten, Korsou i Aruba. Te ku aña 1975, Surnam tabata un país den Reino Hulandes. Nieuw Guinea tabata un país den Reino Hulandes te ku aña 1962. E Reino ta un monarkia federal ku e Rei di Hulanda komo kabes di estado. E relashonnan entre e paísnan den reino ta skibí den e Statuut di 28 di òktober 1954. Difisil ta pa mira e diferensia entre e Reino Hulandes (e tres paísnan) komo monarkia federal i e país Oropeo (Hulanda) ku ta karga e mesun nomber.
Historia
Desde 1955 e Teritorio Insular Autonomo di Aruba a introduci su propio escudo y desde 1976 su propio himno y bandera nacional y a base di un referendum teni na maart 1977 a skoge tambe pa su independencia, pa a bira un pais politicamente completamente separa y independiente, completamente para riba su mes y un Estado Miembro di un Reino Hulandes den forma di un commonwealth segun e modelo di e Statuut di Westminster y e Commonwealth Britanico, consistiendo di cuater pais, manera tawata e deseo di e pueblo ancra tambe caba for di augustus 1947 den un staatstuk oficialmente presenta y publica.
Kabes di Estado
Willem-Alexander di Hulanda ta kabes di estado di henter Reino Hulandes: ku ta konstitui pa kuater pais separa y independiente, esta Hulanda, Aruba (1986), Kòrsou (2010) i St. Maarten (2010).
Gobiernu di Reino
E Gobièrnu di Reino ta konsistí di e Rei di Reino Hulandes (Rei Willem-Alexander|Willem-Alexander di Hulanda) i e Konseho di Minister di Reino ku ta konsistí di e Konseho di Minister kompleto di Hulanda hunto ku e tres minister plenipotensiario ku kada un ta representa e paisnan Aruba, Kòrsou i St. Maarten.
Quiñonería
ta un munisipio spaño den provinsia di Soria, region di Castilia i Leon.
Alfabèt Fonétiko Internashonal
Alfabèt Fonétiko Internashonal (AFI na papiamentu i spaño, API na frances, IPA na ingles) ta un sistema pa skibimentu di zonido di tur idioma. Su forma básiko tin mas o menos 107 símbolo primaria i 55 modifikadó.
Lesa mas na ingles òf na hulandes.
Tanzania
Tanzania ta un pais den Afrika. Tanzania su kapital ta Dodoma y su siudat mas grandi ta Dar Es Salaam.
Cadushi di Cristal
Cadushi di Cristal ta un premio literario di Aruba pa honra personanan pa nan contribucion na promove Papiamento.
Grupo Pa Promove Papiamento (GP3), un comision interdepartamental di gobierno di Aruba, a introduci e premio na aña 1997, cu tabata proclama como Aña di Papiamento. GP3 a stipula e criterionan cu cual e nominadonan mester cumpli, pa bini na remarca pa haya e premio aki. Algun di e criterionan aki ta: e nominado mester ta un persona biba na Aruba cu a destaca riba tereno di Papiamento den e area di literatura, linguistica of investigacion, y mester tin publicacion di calidad relaciona cu Papiamento. E premio ta wordo otorga cada dos aña.
Imprenta
Imprenta of "mashin di druk" (Hulandes: drukpers) ta un mashin cu ta wordo uza pa haci un texto of un imagen na cantidad di papel. E mashin di mas bieu mundialmente ta bin di China y/of Korea.
E mashin di druk di mas bieu na Europa ta "degelpers". Esaki ta consisti di un stellage di un plachi bou na unda e forma di druk ta ariba y un plachi ariba (degel). E forma di druk ta wordo geink cu e man. Djey ta pone un papel riba dje. Cu un ayudo di e spindel e plachi abou por wordo gedrey den un forma di impresion. Door di e dreymento di e plachi abou contra e papel ta haci e impresion. E mashin di druk di mas bieu di Europa ta exhibi na Plantin-Moretus museum den Antwerpen.
Despues di tempo, e plachi ariba (degel) a wordo modernisa. Djey e cilinderpersen y rotatiepersen a desaroya na unda e velocidad di produccion a bira mas grandi.
Den siglo 20 a bin e offsetprocede. Banda di esey a bin persen pa foliedruk, diepdruk, zeefdruk y tampondruk.
Trupial
Trupial (Icterus icterus) ta un espesie di para ku ta biba na Suit Amerika. E ta e "para nashonal" di Venezuela. Riba e Islanan ABC e ta endémiko na Aruba i Kòrsou, mientras na Boneiru ela wordu introdusi.
Deskripshon
Trupial su kabes ta pretu; hala ta pretu ku strepi blanku; sobrá di e kurpa ta oraño. Largura ta di 17 pa 24 sèntimeter. Su yunan tin koló mas kla, kasi hel.
Trupial ta habitá areanan seku: sabana, mondi, ets. Nan ta kome insekto, tur sorto di fruta i webu di otro para. Tambe a yega di señalá trupialnan ta ataká i kome puïtu di galiña na Parke Tropikal na novèmber 2007.
Trupial ta hasi doño di nèshi di otro para of traha su mes nèshi den kadushi. Nan ta defendé nan teritorio vigorosamente kontra intruso.
Compas
Compas ta un instrumento di nabegacion pa haya direccion parti nort. E tradicion compas magnetico ta consisti di un magnet colga, cu bo ta hay'e bou di e influencia di magnetico di tera den un cierto direccion, na unda ta bira posibel pa indica e nort magnetico (Nm) y suit magnetico (Sm).
E aplicacion specifico di un compas di magnet ta inclui un gimbal pa uzo den e boto, conoci como compas di barco.
Tanki Leendert
Tanki Leendert (of Tanki Lender) ta un bario na Aruba y hunto cu Noord ta forma un di e ocho region di e isla. E tin un superficie di alrededor 89 hectar y un poblacion di 3.811 habitante. Bandi di e parti residencial tin un misa catolico, inaugura na 1968, y un scol basico.
Historia
Tanki Leendert ta di origen un pueblo indjan pre-colombiano di 450x400 meter y esun mas chikito entre e cuater pueblo indjan conoci na Aruba: Tanki Flip, Santa Cruz y Savaneta. Segun e publicacion oficial na 1866 pa zonifica e regionnan Arubano su nomber original tabata Tanki Linder, probablemente procedente di e nomber di un agricultor den vecindario. Comienso di siglo 20 e nomber aki ya caba tabata corumpi pa Tanki Leendert.
Sint Maarten
Sint Maarten (parti hulandes) ta un pais konstituyente di Reino Hulandes situá riba e isla di Sint Maarten den Laman Karibe. E isla ta dividi den un parti hulandes i un parti franses. E kapital di Sint Maarten (parti hulandes) ta Philipsburg. E kapital di e parti franses di Sint Maarten ta Marigot.
Entre 1986 i 2010 Sint Maarten tabata un di e sinku islanan ku huntu tabata forma Antias Hulandes. Riba 10 di òktober 2010, el a haya su outonomia huntu ku Kòrsou. E sobrá di e islanan, ku ta Boneiru, Saba i Sint Eustatius ta munisipio di Hulanda, asina yamá islanan-BES.
Historia
Den siglo 17 e franses- i hulandesnan a bringa pa hegemonia di Sint Maarten, ma despues e spañonan a kore ku nan. Na 1648 e spañónan a bai definitivamente for di Sint Maarten i e hulandes- i fransesnan a bolbe. Despues di a bringa ku otro, e dos partidunan a disidi di sinta delibera i dia 24 di mart 1648 nuebe kolonisadó a yega na un akuerdu na Mont des Accords, Agreement Mountain. Den tratu será riba Sero di Akuerdo nan a kumbini pa reparti Sint Maarten i tambe pa biba huntu na pas i trankilidat. Kada partidu a priminti di yuda otro más tantu posibel riba tur terenu. Segun leyenda, un hulandes i un franses para lomba cu lomba i a kunsa kana den direkshon robes rònt di e isla. Kaminda nan a topa, a hala un liña riba e isla pa marka e frontera. E franses a kubri un parti más grandi di e isla i kisas e hulandes a para pa bebe un tiki jenever hulandes, ku te ainda ta obtenibel riba e isla. Di tur manera, el a tapa menos tereno, loke a pone ku awe e fransesnan ta doño di bintiun miya kuadra i e hulandesnan tin solamente diesseis miya kuadra.
Nikiboko
Nikiboko ta un di bario di Kralendijk, kapital di Boneiru. E ta situá den e parti ost di Kralendijk i ta un di e barionan mas grandi di e isla. E tin 3.475 habitante segun konteo di dia promé di yanüari 2020.
Historia
Nikiboko ta histórikamente un di e sinku lugá poblá di e isla. E otronan ta Antriol, Nort’i Saliña, Rincon i Tera Kòrá. E ta mas bieu ku Kralendijk i a wòrdu menshona pa promé bes na 1825 komo Nokoboki. E tabata un pueblo di piskado i kunukero. Diferente pueblo rondoná Kralendijk a krese topa ku otro ku awe nan ta wòrdu konsidera komo bario di Kralendijk.
Riba 24 i 29 di yüni ta selebra e fiestanan tradishonal di San Juan i San Pedro na Nikiboko. Kada habitante ku tin e nòmber di Juan of Pedro, por ehempel Johanna, Wancho òf Petra ta risibí un serenada na kas.
Kadushi
Kadushi (nòmber sientífiko: Cereus repandus òf Cereus peruvianus) ta un espesie di kaktus masha komun na e islanan ABC.
Taksonomia i nomber
E espesie a keda deskribi pa prome biaha pa Philip Miller i publiká na 1768 den ''Gard. Dict.'' ed. 8 5 E nòmber kadushi ta konosí na Kòrsou i Boneiru, miéntras ku na Aruba ta yam’é breba. Na Aruba e "breba" ta riba lista di matanan protehi.
Deskripshon i uso
Kadushi ta forma un tronkon diki ku hopi taki ku ta bira haltu. Tabata usé entre otro pa traha tranké rondó di kouchi di kabritu. Ademas ántes tabata usa e palu di e tronkon di kadushi pa traha muebel i pa traha kozein di bentana i porta.
Kacho
Kachó (nòmber sientífiko: Canis lupus familiaris) ta un forma domestiko di e wolf gris, un miembro di e famia Canidae di e orden di Carnivora. E nòmber ta wòrdu usá pa tur dos e tipo ku ta wòrdu husá pa kompaño humano anto esun lòs. E kacho doméstiko a bira e bestia ku mas hopi ta tene pa traha, yag, antó kompanio den historia humano. E kachó mashá lihé a bira parti di mayoria kultura humano i tabata di hopi signifikashon pa e promé tribu di hende. Ta kere por ehèmpel ku e emigrashon over di e Estrecho di Bering no por tabata posibel sin e uso di kachó komo animal di karga pa lastra na slee-nan. Kachó ta hunga hopi ròl pa hende, manera, jagmentu, ranchero. protekshon, yuda polis i militarnan, kompanio, i mas resien, asisti individualnan di hèndikèp. E versitilidat akí mas ku probablemente kada otro animal konosí, a duna e kachó nòmber "mihó amigu di homber" den e mundu west. Awendia tin apróksimadamente 400 mion kacho rònt mundu.
Kadushi
Deskripshon i uso
E fruta yama tampañá, e forma ta un tiki largu sin sumpiña. Tin kadushi ta pari fruta koló bèrdè, i otro ta pari fruta koló lila. E motibu no ta konosí. E fruta di kadushi (ku tambe sa yama dader) ta hopi dushi, basta kompletamente hechu.
Ta kushiná kadushi, pero no tin hopi hende mas ku sa kon ta prepará un bon kadushi. Na Marshe Bieu den Punda ainda por kome kadushi.
Youtube
Youtube ta un plataforma merikano riba internet, di estilo video share, riba kua usuarionan por upload, komparti i wak video. E servisio aki a wordu krea pa tres eks-trahado di e kompania Paypal na febrüari 2005.
E kompania tin su base na San Bruno, California, i ta hasi uso di teknologia flashvideo pa mustra un variedat grandi di video traha pa su usuarionan, entre otro videoklip, partinan di shownan di televishon i tambe kontenido amateur, manera blogs i video original kortiku. Mayoria di e kontenido di Youtube a wordu di upload dor di individuonan, pero tin sierto kompania grandi manera CBS, BBC, Vevo i Hulu ta ofrese sierto di nan material riba Youtube.
Usuarionan ku no ta registrá por solamente wak e videonan, mientras usuarionan registrá tambe por pone un kantidat ilimita di nan mesun videonan, duna komentario riba otro video, i tambe suskribi riba kanalnan di otro hende.
Historia di e kompania
YouTube a wordu fundá dor di Chad Hurley, Steve Chen i Jawed Karim, ku tur tabata trahado di Paypal. Hurley a studia diseño na Universidat di Indiana na Pennsylvania, anto Chen i Karim a studia siensia di kompiuter huntu na Universidat di Illinois na Urbana-Champaign.
YouTube a kuminsa prinsipalmentu komo "startup" ku un invershon di $11.5 mion USD di Sequoia Capital entre november 2005 i aprel 2006. Den komienso YouTube su sede prinsipal tabata situa riba un pizzeria i un restorant hapones na San Mateo, California. E nomber di dominio  a wordu activa riba 14 di februari 2005, i e wepsait a wordu desaroya durante e lunanan ku a sigui. E prome video di YouTube yama Me at the zoo ta mustra ko-fundadó Jawed Karim na e parke tropikal di San Diego. E video a wordu di upload dia 23 di aprel 2005, anto te ainda por wordu mirá riba e plataforma.
Impacto Social
Promé ku e lansamentu di YouTube na 2005, tabatin hopi tiki metodo fasil ku husadonan di kompiuter normal por a husa pa pone video riba internet. Ku su interface fasil, YouTube a hasie posibel pa kualke hende ku un konekshon na internet por a pone un video ku por kualke hende ront mudu por a wak den un par di minut. E kantidat di topiko grandi ku Youtube ta kubri a hasi e partimentu di video un di e partinan mas importante di kultura virtual. Un ehemplo di un impacto social di YouTube ta e eksito di e video "Bus Uncle" traha na 2006. E ta mustra un kombersashon kayente entre un hoben i un hende grandi den un bus na Hong Kong, anto e video aki a wordu diskuti asta den medianan mas grandi. Un otro video di YouTubeku a risibi kubrimentu extensivo tabata e video "guitar", ku ta musta e performance di Pachelbel su kantika Canon riba un guitara elektriko. E nomber di e hungado no ta wordu duna den e video, anto despues ku e la risibi miones di bista e korant "The New York Times" a revelá e identidat di e guitarista komo Jeong-Hyun Lim, un homber di 23 aña biba naSur Korea ku a filma e video den su kamber YouTube a risibi un George Foster Peabody Award na 2008 anto ta wordu cita komo "a 'Speakers' Corner' ku ta embodisa anto promove Demokrasia Entertainment Weekly a pone riba end-of-the-decade, "best-of" list, bisando, "Providing a safe home for piano-playing cats, celeb goof-ups, and overzealous lip-synchers since 2005 (dunando un kas sigur pa pushinan ku ta hunga piano, tropekantena di selebridatnan i hasidonan di playback for di 2005).
Florin Arubiano
Florin Arubiano ta e nomber ofisial di e moneda di e isla di Aruba. E denominashon bankario ofisial di florin di Aruba ta AWG. Den praktika ta usa e símbolo Aƒ. E florin arubiano a wòrdu introdusí dia promé di yanüari 1986, na momentu ku Aruba a sali foi e konstelashon di Antias Hulandes. E florin arubiano ta remplasa e florin antiano.
Historia
Florin ta derivá for di e pueblo di Florenza (òf Firenze) na Italia i ta referí frekuente na e (fiorino d'oro) moneda di oro kreá na 1252.
E forma di moneda aki a wòrdu derivá pa otro pais nan i e palabra florin a wòrdu uzá, por èhempel, pa e Florin Hulandes (abreviá pa Fl), pero tambe pa e prome moneda saká na 1344 pa Edward III di Inglatera- e tempu ei ku balor di seis shilling, komponé di mas o menos ~7 gram di oro ku un 'purity' di 23 karat - i mas resien relatá na e moneda di plata britaniko pre-decimal (despues yamá nickel silver) tambe konosi komo e dos shilling. Investigashon nan resien a indika ku e florin na un dado momentu den historia tabata e moneda dominante den Oropa te na momentu ku lei nan ku a wòrdu pasá a kita su status komo e kontinente su de fakto moneda di reserva.
Hinduismo
Hinduismo ta e religion predominante i original di e subkontinente di India. Hinduismo mayoria biaha ta wordú referi komo Sanātana Dharma (un termino sanskrito nifikando "lei di eternidat") dor di su siguidornan. Tiponan generiko di Hinduismo, ku ta purba di akomoda un variedat di bista kompleho, ta span for di Hinduismo Vediko te ku tradishon di bhakti. E kuater koriente prinsipal ta vaishnavismo, shaivismo, shaktismo i smartismo. Hinduismo tambe ta inklui tradishonnan yogiko i un gran kantidat di "moralidat diario" basá riba e konseptonan di karma i dharma, ademas di e normanan soshal manera kustumbernan di kasamentu.
Hinduismo ta formá di tradishon nan diverso anto no tin un solo fundadó. Entre su raisnan ta e religion historiko di Vedic di India durante e Era di Heru, anto basá riba esei Hinduismo mayoria biaha ta wordu konsidera komo e "religion bibo mas bieu" òf e "tradishon mas bieu ku ainda ta wordu praktika".